Selv om mine børn de er lyshårede og har blå øjne, så har de et fremmed klingende efternavn og vil det være acceptabelt i fremtidens Danmark, spørger Kerim

- Kære Dansk Folke parti

- Stort tillykke med jeres flotte valg resultat, der er ingen tvivl om at jeres budskaber falder i manges smag her i blandt - også i min personlige.

Kan godt lide den hårde linje

- Jeg frydes ved at høre:

bedre ældre pleje, de gamle har betalt prisen for os så vi kan leve i frihed world class benifits i forhold til resten af verdenen, så de har fortjent at have det godt en hård linje overfor kriminelle, herunder også muligheden for at sende hårde kriminelle ud af landet/hjem hvis der er tale om etniske kriminelle bedre rammebetingelser for vores erhvervsliv i så vi kan konkurrerer med resten af verdenen og få så mange som muligt i arbejde

- Det er helt sikkert værdier som jeg 100% kan stå inde for og gerne vi støtte

Jeg elsker Danmark

Sådan indleder Kerim et læserbrev til Ekstra Bladet om det politiske Danmarkskort, der blev gult mange steder, da DF blev andetstørste parti med 21 procent af stemmerne.

Se også: Khalil er skræmt når han går på gaden: Hver 5. er DF-racist

Men selv om Kerim glæder sig over DFs succes, nager fremtiden ham alligevel lidt. For Dansk Folkeparti har medlemmer, der har gjort ting, Kerim stadig tænker på - og især tænker han sine børns fremtid. Hans brev fortsætter derfor sålede:

- Jeg elsker Danmark, er født i Danmark og er dansk statsborger.

Har aldrig fået bistandshjælp

- Jeg har aldrig modtaget en krone fra det offentlige, men har været heldig nok til at kunne betale skat siden jeg startede i lære som 15 årig.

- Jeg er godt lønnet, da jeg sidder i en ledende stilling.

- Sidste år betalte jeg omkring en million kroner i skat og var godt tilfreds, da jeg ved, at pengene går til at sikre mine børn og kommende børnebørn.

- Jeg er demokrat og mener, at vi har frihed under ansvar (den bedste form for frihed, der findes for mig.)

Hader kvindeundertrykkelse

- Jeg hader alle former for diktatur, fascisme, manglende tolerance, kvinde undertrykkelse eller andre former for adfærd, der begrænser folks personlige frihed.

- Min bekymring går på følgende: Hvordan ser fremtiden ud for mig, hvis DF en dag bliver det dominerende parti og til slut vælger at påtage sig ansvaret og blive regerings partiet?

- Jeg er anden generations indvandrer efter en tyrkisk far og dansk mor, mine forældre har været gift i 43 år og bor stadig i mit barndoms hjem i Vejle.

- Jeg er selv dansk gift og vores børn er således 3. generations indvandrere ( 1/4 tyrkiske)

- Hvordan ser fremtiden ud for dem, hvis ovennævnte sker?

Alligevel tør jeg ikke stemme DF

- Selvom vi er integrerede og tager afstand fra al fascisme, herunder de mennesker, der mener, at regler der blev nedfældet i oldtiden, hører hjemme i vores tid (Sharia og andre religiøse doktriner der står for undertrykkelse og tortur)?

- Som sagt er jeg 100% enig i mange af jeres valgløfter og værdier, men tør ikke stemme på jer grundet min usikkerhed omkring ovenstående.

- Et fremtrædende medlem af DF har opført sig voldsomt upassende og sunget tyske propaganda viser.

- Hvis den person sad i regeringen, hvordan ville han se på mig og min familie?

Er der plads til min familie i et DF-Danmark?

- Ville vi være uønskede elementer i det Danske samfund?

- Jeg er bange for, at man vil retfærdiggøre en opdeling af A og B mennesker med samme argumentation som G. W Bush brugte for at legaliserer tortur: 'hvis vi ikke gør det så vil vi ikke kunne redde millioner af uskyldige'

- Konverteret til danske værdier: 'Hvis vi ikke slår hårdt ned på de fremmede så kan vi ikke forhindre at vores kvinder skal gå i burka og have Sharia lovgivning'.

- Er det mig der er paranoid i forhold til mine børns fremtid?

- For selv om mine børn de er lyshårede og har blå øjne, så har de et fremmed klingende efternavn og vil det være acceptabelt i fremtidens Danmark, slutter Kerim sit brev

Forstår du at Kerim er en smule bekymret for fremtiden? Eller vil der altid være plads til mennesker med fremmedklingende navne i Danmark?